CELEX: 52015PC0381
Language: fi
Date: 2015-07-31
Title: Ehdotus NEUVOSTON PÄÄTÖS Euroopan yhteisön ja sen jäsenvaltioiden sekä Keski-Afrikka-osapuolen ensivaiheen talouskumppanuussopimuksessa tarkoitetun talouskumppanuussopimuskomitean työjärjestystä koskevasta Euroopan unionin kannasta

EUROOPAN KOMISSIO
            Bryssel 31.7.2015
            COM(2015) 381 final
            2015/0166(NLE)
            Ehdotus
            NEUVOSTON PÄÄTÖS
            Euroopan yhteisön ja sen jäsenvaltioiden sekä Keski-Afrikka-osapuolenx0002 ensivaiheen talouskumppanuussopimuksessa tarkoitetun talouskumppanuussopimuskomitean työjärjestystä koskevasta Euroopan unionin kannasta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Euroopan yhteisön ja sen jäsenvaltioiden sekä tällä hetkellä Kamerunin tasavallasta muodostuvan Keski-Afrikka-osapuolen ensivaiheen talouskumppanuussopimus allekirjoitettiin 15. tammikuuta 2009, ja sitä on sovellettu väliaikaisesti 4. päivästä elokuuta 2014. 
            
            
               Mainitun sopimuksen 92 artiklalla perustetaan talouskumppanuussopimuskomitea, joka vastaa kaikkien sopimuksen soveltamisalaan kuuluvien alojen hallinnoinnista ja kaikkien sopimuksessa mainittujen tehtävien hoitamisesta.
            
            
               Sopimuksen 92 artiklassa täsmennetään myös, että osapuolet sopivat talouskumppanuussopimuskomitean kokoonpanosta, organisaatiosta ja toiminnasta.
            
            
               2.OIKEUSPERUSTA SEKÄ TOISSIJAISUUS- JA SUHTEELLISUUSPERIAATE
            
            
               Ehdotus sisältää Euroopan unionin toiminnasta tehdyn sopimuksen 218 artiklan 9 kohtaan perustuvan luonnoksen neuvoston päätökseksi Euroopan unionin kannan vahvistamisesta. Vastaavia päätöksiä on annettu aiemminkin muiden talouskumppanuussopimuskomiteoiden työjärjestysten hyväksymiseksi.
            
            
               Tämän neuvoston päätöksen liitteenä on päätösluonnos, joka talouskumppanuussopimuskomitean on tarkoitus hyväksyä jossakin tulevassa kokouksessaan. Sen liitteenä on puolestaan luonnos talouskumppanuussopimuskomitean työjärjestykseksi. Molemmat osapuolet ovat hyväksyneet ja parafoineet työjärjestyksen talouskumppanuussopimuskomitean perustamiskokouksessa, joka pidettiin Brysselissä 11. ja 12. toukokuuta 2015.
            
            
               3.JÄLKIARVIOINTIEN, SIDOSRYHMÄKUULEMISTEN JA VAIKUTUSTENARVIOINTIEN TULOKSET
            
            
               Velvollisuudesta vahvistaa työjärjestys määrätään ensivaiheen sopimuksessa. Kuultuaan toisiaan etukäteen osapuolet hyväksyivät ja parafoivat työjärjestyksen sanamuodon talouskumppanuussopimuskomitean perustamiskokouksessa, joka pidettiin Brysselissä 11. ja 12. toukokuuta 2015.
            
            
               Tästä ehdotuksesta ei ole tehty vaikutustenarviointia, koska aloitteella ei ole välittömiä taloudellisia, sosiaalisia eikä ympäristövaikutuksia.
            
            
               4.TALOUSARVIOVAIKUTUKSET
            
            
               
                  Rahoitusvaikutukset rajoittuvat hallinnollisiin kuluihin.
               
            
            
               2015/0166 (NLE)
            
            
               Ehdotus
            
            
               NEUVOSTON PÄÄTÖS
            
            
               Euroopan yhteisön ja sen jäsenvaltioiden sekä Keski-Afrikka-osapuolen
                  1
                ensivaiheen talouskumppanuussopimuksessa tarkoitetun talouskumppanuussopimuskomitean työjärjestystä koskevasta Euroopan unionin kannasta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionista tehdyn sopimuksen ja Euroopan unionin toiminnasta tehdyn sopimuksen ja erityisesti sen 207 ja 209 artiklan ja 218 artiklan 9 kohdan,
            
         
         
            
               ottaa huomioon neuvoston päätöksen 2009/152/EY Euroopan yhteisön ja sen jäsenvaltioiden sekä Keski-Afrikka-osapuolen ensivaiheen talouskumppanuussopimuksen allekirjoittamisesta ja sen väliaikaisesta soveltamisesta
                  2
               ,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Euroopan yhteisön ja sen jäsenvaltioiden sekä tällä hetkellä Kamerunin tasavallasta muodostuvan Keski-Afrikka-osapuolen ensivaiheen talouskumppanuussopimus allekirjoitettiin 15 päivänä tammikuuta 2009, ja sitä on sovellettu väliaikaisesti 4 päivästä elokuuta 2014.
            
            
               (2)Mainitun sopimuksen 92 artiklalla perustetaan talouskumppanuussopimuskomitea, joka vastaa sopimuksen hallinnoinnista ja kaikkien sopimuksessa mainittujen tehtävien hoitamisesta.
            
            
               (3)Sopimuksen 92 artiklassa määrätään, että osapuolet sopivat talouskumppanuussopimuskomitean kokoonpanosta, organisaatiosta ja toiminnasta.
            
            
               (4)Euroopan unionin olisi määriteltävä kantansa talouskumppanuussopimuskomitean työjärjestysten hyväksymiseen,
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
            
               Euroopan unionin kanta Euroopan yhteisön ja sen jäsenvaltioiden sekä Keski-Afrikka-osapuolen ensivaiheen talouskumppanuussopimuksella perustetun talouskumppanuussopimuskomitean työjärjestystä koskevan komitean päätöksen hyväksymistä varten perustuu tämän päätöksen liitteenä olevaan luonnokseen talouskumppanuussopimuskomitean päätökseksi.
            
            
               Päätösluonnokseen voidaan tehdä ilman komission tai neuvoston uutta päätöstä vähäisiä muutoksia, joilla ei muuteta sen sisältöä.
            
            
               2 artikla
            
            
               Kun talouskumppanuussopimuskomitean päätös on annettu, se julkaistaan Euroopan unionin virallisessa lehdessä.
            
            
               3 artikla
            
            
               Tämä päätös tulee voimaan päivänä, jona se hyväksytään.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  Ensivaiheen talouskumppanuussopimuksen tekemistä varten Keski-Afrikka-osapuoli muodostuu tällä hetkellä Kamerunin tasavallasta, joka on ainoa maa, joka on tähän mennessä allekirjoittanut ja ratifioinut sen.
               
               
                  
                     (2)
                  EUVL L 57, 28.2.2009, s. 1.
               
            
      
    ---documentbreak--- 
      
         
               EUROOPAN KOMISSIO
            Bryssel 31.7.2015
            COM(2015) 381 final
            LIITE
            asiakirjaan
            neuvoston päätös
            Euroopan yhteisön ja sen jäsenvaltioiden sekä Keski-Afrikka-osapuolen ensivaiheen talouskumppanuussopimuksessa tarkoitetun talouskumppanuussopimuskomitean työjärjestystä koskevasta Euroopan unionin kannasta
            
               
         
         
            
               LIITE
            
            
               TALOUSKUMPPANUUSSOPIMUSKOMITEAN PÄÄTÖS N:o …/2015
            
            
               Euroopan yhteisön ja sen jäsenvaltioiden sekä Keski-Afrikka-osapuolen ensivaiheen talouskumppanuussopimuksella perustetun talouskumppanuussopimuskomitean päätös komitean työjärjestyksen hyväksymisestä
            
            
               TALOUSKUMPPANUUSSOPIMUSKOMITEA, joka 
            
            
               ottaa huomioon Euroopan yhteisön ja sen jäsenvaltioiden sekä Keski-Afrikka-osapuolen ensivaiheen talouskumppanuussopimuksen, jäljempänä ’sopimus’, joka allekirjoitettiin Brysselissä 15 päivänä tammikuuta 2009 ja jota on sovellettu väliaikaisesti 4 päivästä elokuuta 2014, 
            
            
               katsoo, että mainitun sopimuksen ja tämän päätöksen mukaan Keski-Afrikka-osapuoli muodostuu Kamerunin tasavallasta,
            
            
               katsoo, että sopimuksen 92 artikla koskee talouskumppanuussopimuskomiteaa, 
            
            
               katsoo, että sopimuksen mukaan osapuolet sopivat talouskumppanuussopimuskomitean kokoonpanosta, organisaatiosta ja toiminnasta, 
            
            
               PÄÄTTÄÄ SEURAAVAA: 
            
            
               1 artikla
            
            
               Vahvistetaan talouskumppanuussopimuskomitean työjärjestys liitteen mukaisesti. 
            
            
               Tämä työjärjestys ei vaikuta sopimuksessa määrättyjen tai talouskumppanuussopimuskomitean päättämien erityisten sääntöjen soveltamiseen. 
            
            
               2 artikla
            
            
               Tämä päätös tulee voimaan päivänä, jona se allekirjoitetaan. 
            
            
               Tehty … [...] päivänä […]kuuta …
            
            
                     
                        Kamerunin tasavallan puolesta 
                     
                  
                  
                     
                        Euroopan unionin puolesta
                     
                  
               
               LIITE
            
            
               TALOUSKUMPPANUUSSOPIMUSKOMITEAN TYÖJÄRJESTYS
            
            
               Komitea on perustettu Euroopan yhteisön ja sen jäsenvaltioiden sekä Keski-Afrikka-osapuolen ensivaiheen talouskumppanuussopimuksella
            
         
         
            
               I LUKU:
            
            
               YLEISET MÄÄRÄYKSET
            
            
               1 artikla
            
            
               Talouskumppanuussopimuskomitean tehtävät
            
            
               Talouskumppanuussopimuskomitea vastaa kaikkien tämän sopimuksen piiriin kuuluvien alojen hallinnoinnista ja kaikkien sopimuksessa mainittujen tehtävien toteuttamisesta.
            
            
               Taloussopimuskomitean tehtäviin kuuluvat erityisesti seuraavat: 
            
            
               1.Kaupan alalla: 
            
            
               a.valvoa ja varmistaa sopimusmääräysten asianmukainen täytäntöönpano ja soveltaminen. Tätä varten komitean on selvitettävä ensisijaiset yhteistyöalat ja annettava niitä koskevia suosituksia; 
            
            
               b.arvioida sopimuksen puitteissa saavutettuja tuloksia ja tarvittaessa tehdä sopimusmääräyksiin parannuksia; 
            
            
               c.toteuttaa kaikki tarvittavat toimet, joiden tarkoituksena on välttää sopimuksen tulkinnasta tai soveltamisesta johtuvien riita-asioiden syntyminen ja/tai ratkaista tällaiset riita-asiat; 
            
            
               d.seurata alueellisen yhdentymisen ja osapuolten talous- ja kauppasuhteiden kehittymistä; 
            
            
               e.seurata ja arvioida sopimuksen täytäntöönpanon vaikutusta osapuolten kestävään kehitykseen; 
            
            
               f.keskustella kaikista mahdollisista toimista, joiden avulla voidaan edistää kauppaa, investointeja ja liiketoimintamahdollisuuksia osapuolten välillä, ja toteuttaa ne; 
            
            
               g.keskustella kaikista sopimuksen kannalta olennaisista aiheista ja muista aiheista, jotka saattavat vaarantaa sen tavoitteiden toteuttamisen. 
            
            
               2.Kehitysyhteistyön alalla: 
            
            
               a.varmistaa sopimuksen soveltamisalaan kuuluvien kehitysyhteistyötä koskevien määräysten soveltaminen;
            
            
               b.seurata ja koordinoida muiden kumppanien kanssa sopimukseen sisältyvien yhteistyötä koskevien määräysten täytäntöönpanoa;
            
            
               c.tarkastella säännöllisesti sopimuksessa esitettyjä yhteistyön painopisteitä ja antaa tarvittaessa suosituksia uusien painopisteiden lisäämiseksi;
            
            
               d.valvoa sopimukseen liitetyn Yhteisen ohjeasiakirjan täytäntöönpanoa.
            
            
               II LUKU:
            
         
         
            
               ORGANISAATIO
            
            
               2 artikla
            
            
               Kokoonpano ja puheenjohtajuus
            
            
               1.Talouskumppanuussopimuskomitean muodostavat Euroopan unionin edustajat sekä Kamerunin tasavallan edustajat ministeritasolta tai korkeiden virkamiesten tasolta. 
            
            
               2.Työjärjestyksen viittaus ”osapuoliin” on sopimuksen 95 artiklan määritelmän mukainen. 
            
            
               3.Talouskumppanuussopimuskomitean puheenjohtajina toimivat vuorotellen 12 kuukauden kausin Euroopan unionin edustaja sekä Kamerunin tasavallan edustaja. Ensimmäinen puheenjohtajuuskausi alkaa sopimuksen mukaisesti perustetun komitean ensimmäisenä kokoontumispäivänä ja päättyy seuraavan vuoden joulukuun 31 päivänä. Ensimmäisestä puheenjohtajuudesta vastaa Kamerunin tasavallan edustaja. 
            
            
               3 artikla
            
            
               Tarkkailijat 
            
            
               1.Keski-Afrikan talous- ja rahayhteisön (CEMAC) komitean ja Keski-Afrikan talousyhteisön (CEEAC) pääsihteeristön edustajat kutsutaan kaikkiin talouskumppanuussopimuskomitean kokouksiin tarkkailijoina.
            
            
               2.Osapuolet voivat kutsua talouskumppanuussopimuskomitean kokouksiin tarkkailijoiksi kansalaisyhteiskunnan ja yksityissektorin edustajia sekä asiantuntijoita tai muita valitsemiaan henkilöitä. 
            
            
               3.Talouskumppanuussopimuskomitea voi päättää määrätä tarkkailijoilta suljetuksi minkä tahansa kokouksen osan, joka liittyy arkaluonteisiin asioihin tai jossa taloussopimuskomitea tekee päätöksensä.
            
            
               4 artikla
            
            
               Sihteeristö
            
            
               Euroopan komissio ja Kamerunin tasavalta toimivat vuorotellen 12 kuukauden kausin talouskumppanuussopimuskomitean sihteerinä. Kyseisten ajanjaksojen on vastattava kulloinkin vuorossa olevaa talouskumppanuussopimuskomitean puheenjohtajuutta. 
            
            
               5 artikla
            
            
               Alakomiteat
            
            
               Toimivaltansa tehokkaan käytön varmistamiseksi komitea voi muodostaa alaisuuteensa alakomiteoita käsittelemään sopimukseen liittyviä erityiskysymyksiä. Tätä varten komitea määrittää mainittujen alakomiteoiden kokoonpanon ja tehtävät.
            
            
               III LUKU
            
            
               TOIMINTA
            
            
               6 artikla
            
         
         
            
               Päätökset ja suositukset
            
            
               1.Talouskumppanuussopimuskomitea tekee päätöksiä ja antaa suosituksia yhteisymmärryksessä. 
            
            
               2.Talouskumppanuussopimuskomitea voi päättää esittää mitä tahansa sopimuksen perusteella esiin nousevaa AKT-valtioiden ja EU:n yhteisen edun mukaista yleistä aihetta AKT–EU-ministerineuvostolle Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen, jäljempänä ’Cotonoun sopimus’, 15 artiklassa määritellyllä tavalla. 
            
            
               3.Kokousten välisenä aikana talouskumppanuussopimuskomitea voi molempien osapuolten niin sopiessa hyväksyä päätöksiä ja antaa suosituksia kirjallista menettelyä noudattaen. Kirjallisella menettelyllä tarkoitetaan osapuolten välistä tiedonantojen vaihtoa. 
            
            
               4.Talouskumppanuussopimuskomitean päätökset ja suositukset otsikoidaan ”päätöksiksi” tai ”suosituksiksi”, niille annetaan juokseva numero ja niihin merkitään hyväksymispäivä sekä asiaviittaus. Kussakin päätöksessä ilmoitetaan sen voimaantulopäivä. 
            
            
               5.Talouskumppanuussopimuskomitean tekemät päätökset todistaa oikeaksi EY-osapuolen puolesta Euroopan komission edustaja sekä Kamerunin tasavallan edustaja. 
            
            
               6.Päätökset ja suositukset toimitetaan osapuolille talouskumppanuussopimuskomitean asiakirjoina. 
            
            
               7 artikla
            
            
               Kirjeenvaihto
            
            
               1.Kaikki talouskumppanuussopimuskomitealle osoitettu kirjeenvaihto ohjataan sen sihteeristöön. 
            
            
               2.Sihteeri huolehtii siitä, että talouskumppanuussopimuskomitealle osoitettu kirjeenvaihto toimitetaan talouskumppanuussopimuskomitean puheenjohtajalle ja tarvittaessa sopimuksen 92 artiklassa määritellylle kunkin osapuolen yhteyspisteelle tämän työjärjestyksen 10 artiklassa tarkoitettuina asiakirjoina. 
            
            
               3.Sihteeristö toimittaa talouskumppanuussopimuskomitean puheenjohtajan lähettämän kirjeenvaihdon kunkin osapuolen yhteyspisteelle ja tarvittaessa tämän työjärjestyksen 10 artiklassa tarkoitettuina asiakirjoina muille talouskumppanuussopimuskomitean jäsenille. 
            
            
               8 artikla
            
            
               Kokoukset
            
            
               1.Talouskumppanuussopimuskomitea kokoontuu säännöllisesti, enintään vuoden välein, ja poikkeuksellisesti olosuhteiden vaatiessa, jos osapuolet yhdessä niin sopivat. 
            
            
               2.Talouskumppanuussopimuskomitean kokoukset pidetään osapuolten yhteisesti sopimana päivänä ja niiden yhteisesti sopimassa paikassa. 
            
            
               3.Talouskumppanuussopimuskomitean kokoukset kutsuu koolle puheenjohtajana toimiva osapuoli toista osapuolta kuultuaan.
            
            
               4.Kutsut toimitetaan osanottajille viimeistetään 15 päivää ennen kokousta. 
            
            
               9 artikla
            
            
               Valtuuskunnat
            
         
         
            
               Ennen kutakin kokousta komitean puheenjohtajalle on ilmoitettava Euroopan unionin, Kamerunin tasavallan sekä mahdollisten tarkkailijoiden valtuuskuntien aiottu kokoonpano.
            
            
               10 artikla
            
            
               Asiakirjat
            
            
               Jos asian käsittely talouskumppanuussopimuskomiteassa perustuu asiaa koskeviin liiteasiakirjoihin, sihteeristö numeroi kyseiset asiakirjat ja jakaa ne talouskumppanuussopimuskomitean asiakirjoina viimeistään 14 päivää ennen kokouksen alkua. 
            
            
               11 artikla
            
            
               Kokousten esityslistat
            
            
               1.Talouskumppanuussopimuskomitean sihteeristö laatii jokaista kokousta varten osapuolten ehdotusten perusteella alustavan esityslistan. Talouskumppanuussopimuskomitean sihteeristö lähettää sen osapuolten yhteyspisteisiin viimeistään 15 päivää ennen kokouksen alkua. 
            
            
               2.Alustavalla esityslistalla ovat asiat, joiden esityslistalle ottamista koskevan pyynnön sihteeristö on vastaanottanut viimeistään 21 päivää ennen kokousta; asioita ei kuitenkaan merkitä alustavaan esityslistaan, jos sihteeristö ei ole saanut niitä tukevia liiteasiakirjoja viimeistään alustavan esityslistan lähettämispäivänä. 
            
            
               3.Talouskumppanuussopimuskomitea vahvistaa esityslistan kunkin kokouksen alussa. Osapuolten suostumuksella asialistalle voidaan ottaa asioita, joita ei ole merkitty alustavaan asialistaan. 
            
            
               4.Talouskumppanuussopimuskomitean puheenjohtaja voi osapuolten suostumuksella kutsua kokoukseen asiantuntijoita antamaan tietoa erityisaiheista.
            
            
               5.Sihteeristö voi osapuolten suostumuksella lyhentää 1 ja 2 kohdassa asetettuja määräaikoja jonkin erityistapauksen sitä edellyttäessä. 
            
            
               12 artikla
            
            
               Pöytäkirja
            
            
               1.Jokaisen kokouksen päätteeksi laaditaan sen päätelmistä yhteenveto, jonka talouskumppanuussopimuskomitean jäsenet allekirjoittavat.
            
            
               2.Sihteeristö laatii pöytäkirjaluonnoksen viimeistään kuukauden kuluessa kunkin kokouksen jälkeen.
            
            
               3.Pöytäkirja sisältää yleensä tiivistelmän kustakin esityslistalla olevasta asiakohdasta ja tarvittaessa yksilöidään
            
            
               a)kaikki talouskumppanuussopimuskomitealle toimitetut asiakirjat, 
            
            
               b)lausunnot, jotka joku talouskumppanuussopimuskomitean jäsen on pyytänyt kirjattaviksi, 
            
            
               c)eri asiakohdissa hyväksytyt päätökset, annetut suositukset, sovitut kannat ja tehdyt päätelmät. 
            
            
               4.Pöytäkirjassa on myös oltava luettelo kokoukseen osallistuneista talouskumppanuussopimuskomitean jäsenistä sekä luettelo heidän mukanaan seuranneiden valtuuskuntien jäsenistä ja mahdollisista tarkkailijoista.
            
         
         
            
               5.Kummankin osapuolen on hyväksyttävä pöytäkirja kirjallisesti kokousta seuraavien kahden kuukauden kuluessa. Pöytäkirjan tultua hyväksytyksi sihteeri allekirjoittaa sen kahtena kappaleena, ja kumpikin osapuoli saa yhden alkuperäiskappaleen kyseisestä virallisesta asiakirjasta.
            
            
               13 artikla
            
            
               Julkisuus
            
            
               1.Elleivät osapuolet keskenään toisin päätä, talouskumppanuussopimuskomitean kokoukset eivät ole julkisia.
            
            
               2.Kumpikin osapuoli päättää talouskumppanuussopimuskomitean päätösten julkaisemisesta omassa virallisessa lehdessään.
            
            
               IV LUKU
            
            
               LOPPUMÄÄRÄYKSET
            
            
               14 artikla
            
            
               Kielijärjestely
            
            
               1.Talouskumppanuussopimuskomitean työkieliä ovat osapuolille yhteiset viralliset kielet.
            
            
               2.Talouskumppanuussopimuskomitea käy keskustelunsa sekä tekee päätöksensä ja antaa suosituksensa jollakin 1 kohdassa tarkoitetulla kielellä valmisteltujen asiakirjojen ja ehdotusten perusteella. 
            
            
               15 artikla
            
            
               Kulut
            
            
               1.Osapuolet vastaavat niille talouskumppanuussopimuskomitean kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista. 
            
            
               2.Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen kopiointikuluista.
            
            
               3.Kuluista, jotka aiheutuvat tulkkauspalveluiden järjestämisestä kokouksiin ja päätösten ja suositusten kääntämisestä jollekin talouskumppanuussopimuskomitean työkielistä vastaa kokouksen järjestävä osapuoli. Tulkkauspalvelujen järjestämisestä ja päätösten ja suositusten kääntämisestä Euroopan unionin muille virallisille kielille vastaa EY-osapuoli.
            
            
               16 artikla
            
            
               Työjärjestyksen muuttaminen
            
            
               Tätä työjärjestystä voidaan muuttaa talouskumppanuussopimuskomitean päätöksellä sopimuksen 6 artiklan 1 kohdan mukaisesti.